Aga ega siis palgamaksjad vähem makse maksa kui FIEd! Igalt palgakroonilt saab riik vähemalt sama palju makse kui igalt eraettevõtluses teenitud kroonilt. Tegelt muidugi rohkemgi, sest palgamaksjatel on vähem võimalusi  oma kulusid ettevõtluse kulude alla slikerdada. Miks eraettevõtjad arvavad, et riiki peavad ainult palgatöötajad ülal pidama? Kas neil on siis kergem oma teenitud rahast loobuda? Ainult sellevõrra kergem, et tööandja võtab selle raha lihtsalt palgast maha ja kannab ise riigile. Aga leiba tahab ka palgatööline osta nagu FIEgi. palgalisele ei müüda poes leiba odavamalt kuio FIEle.  Minul pole rikast ameerika meest, aga nagu Epp võtsin ka mina oma tulud-kulud kokku ja leidsin: lapsed koolitatud - tasuta;  ema-isa elavad pensionist, mida riik, see tähendab, mina neile maksan; arsti juures saan abi nii mina, mu lapsed kui ema ja isa, lisaks saan veel sõita mööda kohati siledat asfaltteed ja politsei ning tuletõrje on (põhimõtteliselt;) valmis mulle appi tormama - järelikult saan oma maksudeks makstud raha eest piisavalt.  Jaksasin nii makse maksta kui lapsed üles kasvatada.  Kui maksude pealt kokkuhoidmine oleks olnud mu esmane prioriteet, siis oleks ju olnud mõttekam jääda suure Vene impeeriumi  koosseisu. Ei peaks nii palju makse maksma ja poleks vaja seda kulukat eesti riiki ülal pidada.